钦定古今图书集成/明伦汇编/闺媛典/第204卷 > 刘世坊妻项氏
## 钦定古今图书集成/明伦汇编/闺媛典/第204卷 > 刘世坊妻项氏

按《海盐县志》：项氏，刘世坊妻。年十四归坊。七年坊没，
遗孤祖锡殊幼，至戚念氏韶年姑老，势难倚仗，劝嫁
者不啻百人。氏指天泣血，誓无他志，谓其姑曰：“妇不
即死，为刘家一孤雏耳，非敢偷生也。”毁容截发，衣缟
茹荼，独处一室，亲戚罕见其面。机杼织纺，以终其身。
万历四十年，有司具奏旌表。